মের্ত গুনোক
ফেহমি মের্ত গুনোক (তুর্কি: Mert Günok; জন্ম: ১ মার্চ ১৯৮৯; মের্ত গুনোক নামে সুপরিচিত) হলেন একজন তুর্কি পেশাদার ফুটবল খেলোয়াড়। তিনি বর্তমানে তুর্কি ক্লাব বেশিকতাশ এবং তুরস্ক জাতীয় দলের হয়ে গোলরক্ষক হিসেবে খেলেন। ২০০৪ সালে, গুনোক তুরস্ক অনূর্ধ্ব-১৬ দলের হয়ে তুরস্কের বয়সভিত্তিক পর্যায়ে অভিষেক করেছিলেন। প্রায় সাত বছর যাবত তুরস্কের বয়সভিত্তিক দলের হয়ে খেলার পর, তিনি ২০১২ সালে তুরস্কের হয়ে আন্তর্জাতিক পর্যায়ে অভিষেক করেছেন; তুরস্কের জার্সি গায়ে তিনি এপর্যন্ত ২৮ ম্যাচে অংশগ্রহণ করেছেন।